
1.	ΠΕΔΙΟ ΕΦΑΡΜΟΓΗΣ

	Η παρούσα Προδιαγραφή Ενόπλων Δυνάμεων (ΠΕΔ) είναι ο καθορισμός των απαιτήσεων για την προμήθεια και την εγκατάσταση Κλιβάνου Ξηρής Αποστείρωσης (Tunnel for ampoules) σε γραμμής παραγωγής ενέσιμων διαλυμάτων στα Φαρμακευτικά Εργαστήρια της 441 ΑΒΥΥ.

2.	ΣΧΕΤΙΚΑ ΕΓΓΡΑΦΑ

	2.1	Κοινή Υπουργική Απόφαση των υπουργών Οικονομίας και Οικονομικών, Ανάπτυξης και Υγείας και Κοινωνικής Αλληλεγγύης υπ’ Αριθ. ΔΥ8δ/Γ.Π. οικ 130648 «Περί ιατροτεχνολογικών προϊόντων» (ΦΕΚ 2198Β/2-10-2009) σχετικά με την εναρμόνιση της Ελληνικής Νομοθεσίας προς την Οδηγία 93/42/ΕΟΚ/14-6-93 του Συμβουλίου της Ευρωπαϊκής Ένωσης που αφορά στα ιατροτεχνολογικά προϊόντα.

	2.2	Υπουργική Απόφαση ΔΥ8δ/Γ.Π οικ/1348 ΦΕΚ32/Β΄/16.01.2004): «Αρχές και κατευθυντήριες γραμμές ορθής πρακτικής διανομής ιατροτεχνολογικών προϊόντων».

	2.3	Υπουργική Απόφαση Η.Π 23615/651/Ε.103/20014 (ΦΕΚ 1184/Β΄/ 09.05.14): Καθορισμός κανόνων, όρων και προϋποθέσεων για την εναλλακτική διαχείριση αποβλήτων ειδών ηλεκτρικού και ηλεκτρονικού εξοπλισμού (ΑΗΗΕ), σε συμμόρφωση με τις διατάξεις της οδηγίας 2012/19/ΕΕ «σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ)» του Ευρωπαϊκού Κοινοβουλίου και του Συμβουλίου της 4ης Ιουλίου 2012.
	
	2.4	Κανονισμός (ΕΚ) αριθ. 213/2008 της Επιτροπής στις 28 Νοεμβρίου 2007 για τροποποίηση του κανονισμού (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου περί του Κοινού Λεξιλογίου για τις Δημόσιες Συμβάσεις (CPV) και των οδηγιών του Ευρωπαϊκού Κοινοβουλίου και του Συμβουλίου 2004/17/ΕΚ και 2004/18/ΕΚ περί των διαδικασιών σύναψης δημοσίων συμβάσεων, όσον αφορά στην αναθεώρηση του CPV.

	2.5	Νόμος 4412/16 (ΦΕΚ 147/Α΄/08-8-2016), "Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ)".
	
	2.6	Πρότυπο ΕΝ ISO 9001:GR «Συστήματα Διαχείρισης της Ποιότητας –Απαιτήσεις για τον προσφέροντα προμηθευτή».

	2.7	Πρότυπο ΙSO 13485 «Σύστημα Διαχείρισης Ποιότητας για ιατροτεχνολογικά προϊόντα για τον κατασκευαστικό οίκο».

	2.8	Τα σχετικά έγγραφα, στην έκδοση που αναφέρονται, αποτελούν μέρος της παρούσας ΠΕΔ. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. 
Σε περίπτωση αντίφασης της παρούσας ΠΕΔ με μνημονευόμενα πρότυπα, κάτι ισχύει η ΠΕΔ, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.


3.	ΤΑΞΙΝΟΜΗΣΗ

	3.1	Σύμφωνα με την Συμμαχική Κωδικοποίηση ΝΑΤΟ κατά ACodP-2/3, ο κλίβανος ξηρής αποστείρωσης ανήκει στην κλάση 6640 «Εργαστηριακός εξοπλισμός και υλικά».

	3.2	ΚωδικόςCPV: 42942000-1 (Κλίβανοι και σχετικά εξαρτήματα)

4.	ΤΕΧΝΙΚΑ ΧΑΡΑΚΤΗΡΙΣΤΙΚΑ

	4.1	Γενικά

		4.1.1		Το προς προμήθεια συγκρότημα θα πρέπει να είναι παραγωγής εντός εξαμήνου από την ημερομηνία ανάθεσης - υπογραφής της σύμβασης και αμεταχείριστο.  Όλα τα προσφερόμενα λογισμικά πακέτα να παραδοθούν στηντελευταία έκδοσή τους.

		4.1.2		Ο κλίβανος ξηρής αποστείρωσης  πρέπει απαραίτητα να περιλαμβάνει στη βασική σύνθεση του :

			4.1.2.1	Ζώνη εισόδου-προθέρμανσης

			4.1.2.2	Ζώνη αποστείρωσης

			4.1.2.3	  Ζώνη ψύξης

			4.1.2.4	Αυτόματο ανοξείδωτο σύστημα μεταφοράς των προς αποστείρωση περιεκτών

			4.1.2.5.	Σύστημα νηματικής ροής διερχόμενου αέρα (Laminarairflow) μέσω φίλτρων HEPA.

			4.1.2.6.	  Σύστημα εξισορρόπησης πίεσης στο tunnel.

	4.1.3	Ο Κλίβανος Ξηρής Αποστείρωσης (Tunnel for ampοules) πρέπει να είναι τέτοιος ώστε να πληροί τις απαιτήσεις της παρούσας Προδιαγραφής Ενόπλων Δυνάμεων.

	4.2	Ελάχιστες τεχνικές απαιτήσεις

		Τα λειτουργικά  τεχνικά - φυσικά χαρακτηριστικά του ζητουμένου μηχανήματος αναγράφονται αναλυτικά στην Προσθήκη Ι της παρούσας ΠΕΔ. Ο προμηθευτής υποχρεούται να λάβει έγγραφη γνώση του υπάρχοντος εξοπλισμού - υποδομής του τμήματος παραγωγής ενέσιμων διαλυμάτων.

	4.3	Παρελκόμενα / Εξοπλισμός

		Ο Κλίβανος Ξηρής Αποστείρωσης (Tunnel for ampοules) θα πρέπει κατά την παράδοσή του να συνοδεύεται κατ’ ελάχιστον από τα  παρελκόμενα συστήματα και ιατροτεχνολογικό εξοπλισμό, τα οποία και  καθορίζονται στην Προσθήκη Ι της παρούσας Προδιαγραφής Ενόπλων Δυνάμεων και τα οποία θα συμπεριλαμβάνονται στην τιμή της προσφοράς.

	4.4	Δυνατότητα Συντήρησης – Επισκευής

		Η προμηθεύτρια εταιρεία πρέπει απαραίτητα να παρέχει πλήρη δυνατότητα επισκευής και συντήρησης, καθώς επίσης και κάθε σχετική τεχνική πληροφόρηση, είτε από τον ίδιο τον προμηθευτή είτε από εξουσιοδοτημένο συνεργείο. Προς το σκοπό αυτό και για τον προσδιορισμό της ικανότητάς και της επάρκειας του να υποστηρίζει τα προσφερόμενα υλικά με ανταλλακτικά, επισκευές, συντήρηση, βαθμονόμηση κ.λπ., πρέπει:

		4.4.1	Να παρέχεται τεχνική υποστήριξη με οργανωμένο σέρβις από έμπειρο, κατάλληλα εκπαιδευμένο τεχνικό και επιστημονικό προσωπικό (αριθμός, ειδικότητες τεχνικών).

		4.4.2	Να υπάρχουν κατάλληλες εγκαταστάσεις και υποδομές ούτως ώστε να εξασφαλίζεται η τεχνική κάλυψη του συγκροτήματος και η άμεση έλευση ανταλλακτικών στο χώρο των Φαρμακευτικών Εργαστηρίων της 441 ΑΒΥΥ εντός 48 ωρών από την επίσημη αναγγελία της βλάβης.

[bookmark: _Hlk213966073]		4.4.3	Να κατατεθεί έγγραφο του κατασκευαστικού οίκου στο οποίο να δηλώνεται ο εξουσιοδοτημένος αντιπρόσωπος για την τεχνική υποστήριξη του υπό -προμήθεια υλικού στην Ελλάδα. Να επισυναφθεί έγγραφη βεβαίωση του κατασκευαστικού οίκου του Κλιβάνου Ξηρής Αποστείρωσης (Tunnel for ampoules) ότι σε περίπτωση που ο προμηθευτής παρουσιάσει αδυναμία να εκπληρώσει τις υποχρεώσεις που απορρέουν από τις ΠΕΔγιαοποιαδήποτε λόγο, ο κατασκευαστικός οίκος θα αναλάβει τις υποχρεώσεις αυτές, με τους ίδιους ακριβώς όρους.

		4.4.4	Ο προμηθευτής να αναφέρει στην προσφορά του λεπτομερώς τη διαδικασία και τον τρόπο επικοινωνίας για αναγγελία βλαβών - τεχνική κάλυψη.

5.	ΣΥΣΚΕΥΑΣΙΑ / ΕΠΙΣΗΜΑΝΣΕΙΣ

	5.1	Συσκευασία

		Ο Κλίβανος Ξηρής Αποστείρωσης (Tunnel for ampοules) πρέπει να είναι συσκευασμένος με τρόπο που να εξασφαλίζει την ασφαλή μεταφορά του.

	5.2	Επισημάνσεις

		5.2.1	Σήμανση του υλικού με το διακριτικό CE σύμφωνα με τις απαιτήσεις της Νομοθεσίας προς τις διατάξεις του Κανονισμού (ΕΕ) 2017/745 για τα ιατροτεχνολογικά προϊόντα. Η σήμανση πιστότητας CE πρέπει να συνοδεύεται από τον αριθμό αναγνώρισης του κοινοποιημένου οργανισμού ο οποίος είναι υπεύθυνος για την εφαρμογή των διαδικασιών διασφάλισης ποιότητας της παραγωγής και του προϊόντος, σε περίπτωσης πιστοποίησης από μη κοινοποιημένο οργανισμό να κατατεθεί δήλωση του κατασκευαστή για το λόγο που το συγκεκριμένο ιατροτεχνολογικό προϊόν δεν απαιτεί την έκδοση CE από κοινοποιημένο οργανισμό. Η σήμανση πρέπει να είναι τοποθετημένη κατά τρόπο εμφανή, ευανάγνωστο και ανεξίτηλο πάνω στο προϊόν.

		5.2.2Στο υπό προμήθεια υλικό καθώς και στη συσκευασία μεταφοράς του να επικολληθεί πινακίδα με μέριμνα του προμηθευτή,  στην οποία θα αναγράφονται {σε περίπτωση λογισμικού ήδη εγκατεστημένο στον εξοπλισμό ή λογισμικό σε μορφή (CD/DVD, usb stick, ή οποιαδήποτε άλλο ψηφιακό μέσο) τα παρακάτω στοιχεία θα αναγράφονται σε έγγραφο του προμηθευτή και θα παραδίδεται στην επιτροπή παραλαβής}:

			5.2.1.1	Η ονομασία, ο αριθμός ονομαστικού και το SERIAL NUMBER της συσκευής.

			5.2.1.2	Τα στοιχεία του κατασκευαστή και του προμηθευτή.

			5.2.1.3	Ο αριθμός σύμβασης και το έτος υπογραφής της σύμβασης προμήθειας.

6.	ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ

	6.1	Συνοδευτικά Έγγραφα / Πιστοποιητικά

[bookmark: _Hlk213921959]		Κατά την υπογραφή του πρωτοκόλλου οριστικής παραλαβής σε κατάσταση πλήρους λειτουργίας του ο ανάδοχος υποχρεούται να παραδώσει, εφόσον διατίθενται από τον κατασκευαστικό οίκο, (σε διαφορετική περίπτωση να προσκομιστεί έγγραφη βεβαίωση από τον Κατασκευαστικό Οίκο ότι δεν τα διαθέτει στον τελικό πελάτη - κάτοχο του εξοπλισμού), τα ακόλουθα :

		6.1.1	Πλήρη σειρά τευχών (εις διπλούν) με οδηγίες συντήρησης και επισκευής (SERVICE MANUALS) στην Ελληνική ή Αγγλική γλώσσα.

		6.1.2	Δύο (2) Εγχειρίδια Λειτουργίας (Operation Manuals) στην αγγλική ή/και ελληνική γλώσσα.

		6.1.3	Πλήρες πρωτόκολλο ελέγχου ηλεκτρικής ασφάλειας του συγκροτήματος.

		6.1.4	Δύο (2) σειρές επισήμων καταλόγων (βιβλίων), σε έντυπη και ηλεκτρονική μορφή, με όλους τους κωδικούς ανταλλακτικών του εργοστασίου παραγωγής του συγκροτήματος (Parts Books) στην ελληνική ή αγγλική γλώσσα.

		6.1.5	Δύο (2) πλήρεις καταλόγους αναλώσιμων υλικών (αν απαιτούνται και έχουν δηλωθεί στην προσφορά).

		6.1.6	Όλα τα απαραίτητα εξαρτήματα για την απρόσκοπτη λειτουργία του σύμφωνα με όσα καθορίζονται στην παρούσα τεχνική προδιαγραφή.

		6.1.7	Πρωτότυπη Έγγραφη εγγύηση καλής λειτουργίας του εργοστασίου κατασκευής για τα χρόνια που έχουν δηλωθεί στην προσφορά και στην οποία θα φαίνεται και ο συγκεκριμένος εργοστασιακός αριθμός S/N, αν αυτός είναι διαθέσιμος κατά την ημερομηνία κατάθεσης της προσφοράς.

		6.1.8	Μηχανολογικά, ηλεκτρικά και ηλεκτρονικά σχέδια εις διπλούν.

		6.1.9	Έγγραφη εγγύηση του προμηθευτή για παροχή ανταλλακτικών και αναλωσίμων για τα χρόνια που έχουν δηλωθεί στην προσφορά.

		6.1.10	Χρονοδιάγραμμα προληπτικής συντήρησης (σύμφωνα με τις οδηγίες του Κατασκευαστικού Οίκου) για όλα τα επιμέρους τμήματα του Κλιβάνου Ξηρής Αποστείρωσης (Tunnel for ampoules). Σε περίπτωση που δεν απαιτείται προληπτική συντήρηση, αντίστοιχη βεβαίωση από τον κατασκευαστικό οίκο.

		6.1.11	Πιστοποιητικό ένταξης της προμηθεύτριας εταιρείας σε πρόγραμμα εναλλακτικής διαχείρισης αποβλήτων ειδών ηλεκτρικού και ηλεκτρονικού εξοπλισμού (ΑΗΗΕ) σύμφωνα με την Υπουργική Απόφαση Η.Π 23615/651/Ε.103/2014(ΦΕΚ 1184/Β΄/09.05.14).

		6.1.12	Έγγραφο του κατασκευαστικού οίκου στο οποίο να δηλώνεται ο εξουσιοδοτημένος αντιπρόσωπος για την τεχνική υποστήριξη του υπό προμήθεια υλικού στην Ελλάδα.Να επισυναφθεί έγγραφη βεβαίωση του κατασκευαστικού οίκου του Κώνου Ανάμειξης ότι σε περίπτωση που ο προμηθευτής παρουσιάσει αδυναμία να εκπληρώσει τις υποχρεώσεις που απορρέουν από τις ΠΕΔ για τα επιμέρους τμήματα του Κλιβάνου Ξηρής Αποστείρωσης (Tunnel for ampoules) για οποιαδήποτε λόγο, ο κατασκευαστικός οίκος θα αναλάβει τις υποχρεώσεις αυτές, με τους ίδιους ακριβώς όρους.

		6.1.13	Υπεύθυνη δήλωση του προμηθευτή ή του κατασκευαστή ή του νόμιμου εκπροσώπου αυτού, στην οποία να δηλώνεται:

			6.1.13.1	Η χρονολογία κατασκευής του υπό προμήθεια υλικού.

			6.1.13.2	Ο χρόνος παράδοσης του υλικού σε ημερολογιακές ημέρες (σύμφωνα με τη διακήρυξη).

	6.2	Επιθεωρήσεις / Δοκιμές

		6.2.1	Μακροσκοπικός έλεγχος

			Κατ’ αυτόν θα ελεγχθεί από την επιτροπή παραλαβών:

			6.2.1.1	Η καλή κατάσταση του Κλιβάνου Ξηρής Αποστείρωσης (Tunnel for ampoules) και του παρελκόμενου εξοπλισμούαπό πλευράς εμφάνισης, λειτουργικότητας, κακώσεων ή φθορών.

			6.2.1.2	Η συμφωνία των χαρακτηριστικών στοιχείων με αυτά που προσδιορίζονται στην παρούσα ΠΕΔ σε συνδυασμό με τις συμφωνίες που συμπεριλαμβάνονται στη σύμβαση.

			6.2.1.3	Η ύπαρξη των παρελκόμενων, συσκευών, ανταλλακτικών, εγγράφων - εντύπων, καθώς και των τεχνικών εγχειριδίων κ.λπ. που αναφέρονται σε άλλες παραγράφους της παρούσας ΠΕΔ και τα οποία ο προμηθευτής είναι υποχρεωμένος να προσκομίσει.

			6.2.1.4	Έλεγχος σήμανσης υλικού σύμφωνα με τη παράγραφο 5.2.

		6.2.2	Αν κατά τους μακροσκοπικούς ελέγχους των παραγράφων6.2.1.1 και 6.2.1.2 δεν ικανοποιούνται τα προβλεπόμενα, από τη ΠΕΔ και την Τεχνική Προσφορά του προμηθευτή, η επιτροπή παραλαβών μπορεί να απορρίψει τον Κλίβανο Ξηρής Αποστείρωσης (Tunnel for ampοules) χωρίς περαιτέρω ελέγχους.

		6.2.3	Αν κατά τους μακροσκοπικούς ελέγχους των παραγράφων 6.2.1.1 έως 6.2.1.3 δεν ικανοποιούνται τα προβλεπόμενα από τη ΠΕΔ, η επιτροπή παραλαβών δεν επιτρέπει την εκτέλεση των λειτουργικών δοκιμών, μέχρι την εκπλήρωση των προβλεπόμενων από την ΠΕΔ.

		6.2.4	Λοιποί Έλεγχοι

Η Υπηρεσία διατηρεί το δικαίωμα να ζητήσει μέσω της επιτροπής παραλαβής οποιονδήποτε επιπλέον έλεγχο που κρίνεται σκόπιμος και απαραίτητος εντός 3 μηνών από την ημερομηνία ποσοτικής παραλαβής του συστήματος, με έξοδα του προμηθευτή.

7.	ΥΠΗΡΕΣΙΕΣ / ΥΠΟΣΤΗΡΙΞΗ

	7.1	Εγκατάσταση

		7.1.1		Η μεταφορά και η πλήρης εγκατάσταση του υπό προμήθεια είδους, (συμπεριλαμβανομένων και των υλικών που απαιτούνται για την πλήρη εγκατάστασή του), να πραγματοποιηθεί με δαπάνη του προμηθευτή στην έδρα της Μονάδας, επ’ ωφέλεια της οποίας γίνεται ο διαγωνισμός ώστε να παραδοθεί σε πλήρη λειτουργία.

		7.1.2		Ο χώρος που θα τοποθετηθεί ο υπό προμήθεια Κλίβανος Ξηρής Αποστείρωσης (Tunnel for ampοules), να υποδειχτεί από τη Μονάδα επ' ωφέλεια της οποίας γίνεται ο διαγωνισμός. Επιπλέον οι διαγωνιζόμενοι οφείλουν να επισκεφθούν το κτίριο που στεγάζει τα Στρατιωτικά Φαρμακευτικά Εργαστήρια για να αποκτήσουν πλήρη εικόνα των χώρων και των παροχών για την εγκατάσταση του Κλιβάνου Ξηρής Αποστείρωσης (Tunnel for ampoules) και τις πιθανές εργασίες που δύναται να προκύψουν για την εύρυθμη λειτουργία τoυ. Να προσκομιστεί η έγγραφη βεβαίωση που θα λάβουν από τη Μονάδα για την πραγματοποίηση της επίσκεψης.
	
		7.1.3		Ο χρόνος άφιξης του Κλιβάνου Ξηρής Αποστείρωσης (Tunnel for ampoules) στο χώρο του Φορέα δεν θα πρέπει να υπερβαίνει τις εκατό ογδόντα (180) ημερολογιακές ημέρες από την ημερομηνία ανάθεσης -υπογραφής της σύμβασης  (απαράβατος όρος).

                 7.1.5       	Ο χρόνος παράδοσης του Κλιβάνου με όλα τα συνοδευτικά εξαρτήματα/παρελκόμενα πλήρως εγκαταστημένου σύμφωνα με τους όρους της Προσθήκης Ι της παρούσας ΠΕΔ και σύμφωνα με τις απαιτήσεις/προδιαγραφές του κατασκευαστικού οίκου σε πλήρη λειτουργία όλων των μερών του σύμφωνα με τα τεχνικά χαρακτηριστικά του μηχανήματος (Acceptance Procedure-ATP) προσμετράται από την άφιξη του νέου Κλιβάνου  και δε μπορεί να υπερβαίνει τις ενενήντα (90) ημερολογιακές ημέρες (απαράβατος όρος).	

	7.2	Υπηρεσίες Υποστήριξης

		7.2.1		Εγγύηση Καλής Λειτουργίας - Συντήρησης - Επισκευής Καθορισμός Χρόνου Εγγύησης.

Το χρονικό διάστημα των δύο (2) ετών κατ’ ελάχιστον από την ημερομηνία οριστικής παραλαβής του συγκροτήματος, καλείται «περίοδος εγγύησης καλής λειτουργίας-συντήρησης-επισκευής» (απαράβατος όρος). Για το προτεινόμενο διάστημα αυτό ο προμηθευτής εγγυάται τα ακόλουθα, τα οποία υποχρεούται να ακολουθήσει χωρίς καμία αποζημίωση ή αμοιβή εκ μέρους της Υπηρεσίας:

			7.2.1.1	Την καλή και αποδοτική λειτουργία του Κλιβάνου Ξηρής Αποστείρωσης (Tunnel for ampoules) σε όλο το χρονικό διάστημα της περιόδου εγγύησης καλής λειτουργίας - συντήρησης - επισκευής που θα καθορίζεται στην προσφορά του και το οποίο δεν μπορεί να είναι μικρότερο των δύο (2) ετών. Η εγγύηση αυτή θα καλύπτει όλα τα μέρη του προσφερόμενου εξοπλισμού συμπεριλαμβανομένων και των αναλωσίμων. Ο χρόνος αυτός θα αρχίζει από την ημερομηνία οριστικής παραλαβής του συγκροτήματος πλήρως συναρμολογημένου, εγκατεστημένου και σε κατάσταση πλήρους λειτουργίας όλων των μερών του.

			7.2.1.2		Η εγγύηση καλής λειτουργίας - συντήρησης - επισκευής της παραγράφου 7.2.1.1 καλύπτει κάθε ελάττωμα ή προβληματική λειτουργία, που οφείλεται σε λανθασμένο σχεδιασμό, ατέλειες της κατασκευής και ελαττωματικό εξάρτημα ή παρελκόμενο (πρόωρη φθορά, συστηματική βλάβη κ.α.) συμπεριλαμβανομένου του κινητήρα, του ηλεκτρολογικού πίνακα. και των αναλωσίμων, η αντικατάσταση ή επισκευή του οποίου βαρύνει τον προμηθευτή (υλικά, εργατικά, μεταφορικά κλπ.).

			7.2.1.3		Ο προμηθευτής υποχρεούται να παρέχει καθ’ όλη την διάρκεια της περιόδου εγγύησης καλής λειτουργίας - συντήρησης - επισκευής, όλες τις επικαιροποιήσεις του λογισμικού (updates, patches) του Κατασκευαστικού Οίκου σε υπάρχοντα προγράμματα (software, hardware κλπ).

			7.2.1.4		Κατά τη διάρκεια της περιόδου εγγύησης καλής λειτουργίας - συντήρησης - επισκευής, ο προμηθευτής υποχρεούται, άνευ πρόσθετης αμοιβής, να διαθέσει application specialist εκπαιδευμένο και πιστοποιημένο από τον κατασκευαστικό οίκο για follow up επίσκεψη - εκπαίδευση στα Φαρμακευτικά Εργαστήρια& επίλυση αποριών του αρμόδιου προσωπικού της Υπηρεσίας, όταν και εάν αυτό ζητηθεί από την Υπηρεσία.

			7.2.1.5		Στην εγγύηση περιλαμβάνεται η υποχρέωση του προμηθευτή και για προληπτικό έλεγχο συντήρησης, σύμφωνα με τις οδηγίες του κατασκευαστικού οίκου, ώστε ο Κλίβανος Ξηρής Αποστείρωσης (Tunnel for ampοules) να είναι πάντα σε κατάσταση ετοιμότητας.

			7.2.1.6		Σε περίπτωση προσφοράς της εγγύησης καλής λειτουργίας - συντήρησης - επισκευής πέραν των δύο (2) ετών, η σχετική πέραν των δύο ετών (2) επιβεβαίωση θα γίνεται µε έγγραφη δέσμευση του κατασκευαστή ή του εξουσιοδοτημένου αντιπροσώπου του στην Ευρωπαϊκή Ένωση όπως αυτοί ορίζονται στον Κανονισμό (ΕΕ) 2017/745 για τα ιατροτεχνολογικά προϊόντα, και οπωσδήποτε µε ειδική αναφορά για τον αντίστοιχο διαγωνισμό ή την επανάληψη του.

			7.2.1.7	Ο μέγιστος κατ’ έτος επιτρεπτός χρόνος μη λειτουργίας (DOWN-TIME) οποιουδήποτε μέρους του εξοπλισμού, που περιλαμβάνεται στο συγκρότημα, ορίζεται σε τρεις (3) συνεχόμενες εργάσιμες ημέρες ή αθροιστικά σε δέκα (10) εργάσιμες ημέρες. Ο υπολογισμός του συνολικού χρόνου μη λειτουργίας γίνεται με βάση την έγγραφη ειδοποίηση της βλάβης και το πρωτόκολλο που συντάσσεται κατά την επαναλειτουργία του εξοπλισμού. Ο χρόνος αυτός θα υπολογίζεται αθροιστικά στο τέλος κάθε έτουςαπό την οριστική παραλαβή του Κλιβάνου. Τυχόν υπέρβαση του χρόνου αυτού παρατείνει αυτοδίκαια την εγγύηση καλής λειτουργίας-συντήρησης - επισκευής κατά δέκα (10) εργάσιμες ημέρες ανά εργάσιμη ημέρα υπέρβασης των ως άνω ορίων, η δε παύση λειτουργίας προκλήθηκε αποδεδειγμένα λόγω αστοχίας υλικού ή και λογισμικού και όχι λόγω κακού ή πλημμελούς χειρισμού ή λόγω κακής παροχής κατά ποσότητα και ποιότητα των απαιτούμενων για την λειτουργία του συγκροτήματος πόρων από τις εγκαταστάσεις της Υπηρεσίας όπως ηλεκτρικό ρεύμα, νερό, κατάλληλες συνθήκες υγρασίας και θερμοκρασίας από κλιματιστικές μονάδες.

			7.2.1.8	Άρνηση του προμηθευτή για αποστολή συνεργείου επισκευής κατά τη διάρκεια της εγγύησης καλής λειτουργίας, δίνει το δικαίωμα στην Υπηρεσία μετά την παρέλευση πέντε (5) ημερολογιακών ημερών από την έγγραφη ειδοποίηση και χωρίς άλλη υπενθύμιση, να αναθέσει την επισκευή του εξοπλισμού σε άλλη εταιρεία και το κόστος δαπάνης θα επιβαρύνει τον προμηθευτή. Ο προμηθευτής παραιτείται του δικαιώματος προσφυγής ή κατά οποιοδήποτε τρόπο αμφισβήτησης της υποχρέωσης καταβολής της δαπάνης επισκευής.

			7.2.1.9	Όταν αποδεδειγμένα ο Κλίβανος Ξηρής Αποστείρωσης (Tunnel for ampοules) λόγω βλαβών παραμείνει κατά τον χρόνο της εγγύησης καλής λειτουργίας - συντήρησης - επισκευής εκτός λειτουργίας πέραν του 20% του προσφερόμενου χρόνου εγγύησης, τότε αυτός θεωρείται από τη φύση του ελαττωματικός και ο προμηθευτής είναι υποχρεωμένος να τον αντικαταστήσει ολοκληρωτικά. Σε περίπτωση που ο προμηθευτής δεν τον αντικαταστήσει, η Υπηρεσία διατηρεί το δικαίωμα να προσφύγει στη δικαιοσύνη.

		7.2.2		Εγγύηση Δυνατότητας Εφοδιασμού με Ανταλλακτικά

[bookmark: _Hlk214616658]					Ο προμηθευτής υποχρεούται να εγγυηθεί την εξασφάλιση διάθεσης ανταλλακτικών του Κλιβάνου Ξηρής Αποστείρωσης (Tunnel for ampoules) για δέκα τουλάχιστον (10) συνολικά έτη από την οριστική παραλαβή του, με υπεύθυνη δήλωσή του καθώς και με έγγραφη δέσμευση του κατασκευαστή ή του νόμιμου εκπροσώπου του στην Ευρωπαϊκή Ένωση όπως αυτοί ορίζονται στον Κανονισμό (ΕΕ) 2017/745. Σε περίπτωση προσφοράς της εγγύησης καλής λειτουργίας πέραν των δύο ετών, η σχετική πέραν των δύο ετών επιβεβαίωση θα γίνεται και με έγγραφη δέσμευση του κατασκευαστή ή του εξουσιοδοτημένου αντιπροσώπου του στην Ευρωπαϊκή Ένωση όπως αυτοί ορίζονται στην Οδηγία 93/42/EEC, και οπωσδήποτε με ειδική αναφορά για τον αντίστοιχο διαγωνισμό ή την επανάληψη του. Διευκρινίζεται επίσης ότι τα ανταλλακτικά θα είναι αμεταχείριστα και πιστοποιημένα από τον κατασκευαστικό οίκο. Για προϊόντα που αν εμφανίσουν βλάβη δεν επισκευάζονται αλλά αντικαθίστανται, ο προμηθευτής εγγυάται αντίστοιχα τη δυνατότητα αντικατάστασής τους.

			7.2.2.1	Σε περίπτωση αφαίρεσης της εξουσιοδότησης του κατασκευαστικού οίκου ή του εξουσιοδοτημένου αντιπροσώπου του στην Ευρωπαϊκή Ένωση όπως αυτοί ορίζονται στον Κανονισμό (ΕΕ) 2017/745, προς τον ανάδοχο, για παροχή ανταλλακτικών -συντηρήσεων - τεχνικής υποστήριξης - εγγυήσεων κλπ και εντός της απαιτούμενης δεκαετίας, θα πρέπει να κατατεθεί βεβαίωση δέσμευσης του κατασκευαστή ή του εξουσιοδοτημένου αντιπροσώπου του στην Ευρωπαϊκή Ένωση όπως αυτοί ορίζονται στην Οδηγία 93/42/EEC, για την συνεχή και απρόσκοπτη λειτουργία του Κλιβάνου Ξηρής Αποστείρωσης, με τους ίδιους ζητούμενους όρους μέχρι συμπλήρωσης της δεκαετίας τουλάχιστον.

			7.2.2.2	Μετά τη λήξη της εγγύησης της παραγράφου 7.2.1. όλα τα ανταλλακτικά παραγράφου 7.2.2 καλύπτονται από εγγύηση καλής λειτουργίας τουλάχιστον έξι (6) μηνών από την ημερομηνία παράδοσης τους στις ΕΔ.

		7.2.3		Εκπαίδευση - Διάθεση Προσωπικού

Ο προμηθευτής αναλαμβάνει την εκπαίδευση προσωπικού της Υπηρεσίας διαθέτοντας προσωπικό (καθώς και τυχόν αναλώσιμο υλικό απαραίτητο για την εκπαίδευση), χωρίς καμία οικονομική επιβάρυνση ως εξής:

			7.2.3.1	Ειδικό τεχνικό ή τεχνικούς στον τόπο εγκατάστασης και διάθεση αυτών στην επιτροπή παραλαβής για επίδειξη και παροχή εξηγήσεων πάνω στο χειρισμό, τη λειτουργία και την περιγραφή του. Η διάρκεια της επίδειξης αυτής θα είναι το λιγότερο δύο (2) και δύναται να παραταθεί σε πέντε (5) εργάσιμες ημέρες ανάλογα με την απαίτηση της επιτροπής.

			7.2.3.2	Ο προμηθευτής υποχρεούται να διαθέσει δωρεάν εξουσιοδοτημένους, έμπειρους  εκπαιδευμένους και πιστοποιημένους από τον κατασκευαστικό οίκο (Αpplication Specialists) εκπαιδευτές για την εκπαίδευση του προσωπικού των Φαρμακευτικών Εργαστηρίων στη λειτουργία και πλήρη εκμετάλλευση των δυνατοτήτων του συγκροτήματος του γραμμικού επιταχυντή. Να δοθεί το αναλυτικό πρόγραμμα καθώς και ο χρόνος ολοκλήρωσης του προγράμματος εκπαίδευσης. O προμηθευτής να αναλάβει την παρουσία ενός εκπαιδευτή (Application Specialist) στα ΦΕ κατά την έναρξη κλινικής λειτουργίας και για τις πρώτες 10 εργάσιμες μέρες. Η εκπαίδευση θα αφορά όλα τα επιμέρους τμήματα, προκειμένου να γίνει η βέλτιστη αξιοποίηση των δυνατοτήτων του Κλιβάνου Ξηρής Αποστείρωσης (Tunnel for ampoules). Να δοθεί αναλυτική περιγραφή προς αξιολόγηση. Η απαιτούμενη εκπαίδευση του προσωπικού θα πρέπει να καθορισθεί με συγκεκριμένο χρονοδιάγραμμα μετά από συμφωνία με τα ΦΕ.

			7.2.3.3		Ο προμηθευτής υποχρεούται, άνευ πρόσθετης αμοιβής, να επαναλάβει την ως άνω εκπαίδευση για  διάστημα τουλάχιστον  πέντε (5) εργασίμων ημερών, όταν και εάν αυτό ζητηθεί από την Υπηρεσία, μέσα στη διάρκεια της προτεινόμενης περιόδου εγγύησης καλής λειτουργίας - συντήρησης - επισκευής.

			7.2.3.4		Ο προμηθευτής υποχρεούται εντός του χρονικού διαστήματος από τη λήξη της προτεινόμενης περιόδου εγγύησης καλής λειτουργίας - συντήρησης - επισκευής µέχρι και τη λήξη του διαστήματος των δέκα ετών από την οριστική παραλαβή του συγκροτήματος, να παράσχει επί πλέον µία τουλάχιστον ανάλογη εκπαίδευση πέντε (5) εργασίμων ημερών ύστερα από αίτημα της υπηρεσίας χωρίς την καταβολή πρόσθετης αμοιβής για τυχόν επανάληψη της εκπαίδευσης μεταγενέστερα, προς εκπαίδευση νέου προσωπικού.

		7.2.4		Εγγύηση Τεχνικής Εξυπηρέτησης μετά την Εγγύηση Καλής Λειτουργίας (Service).

[bookmark: _Hlk214615728]			7.2.4.1	Μετά την εκπνοή της περιόδου εγγύησης καλής λειτουργίας - συντήρησης - επισκευής ακολουθεί η περίοδος Τεχνικής Εξυπηρέτησης. Ο ανάδοχος υποχρεώνεται, εφόσον το επιθυμεί η Αναθέτουσα Αρχή, να αναλάβει τη συντήρηση και την επισκευή του Κλιβάνου Ξηρής Αποστείρωσης (Tunnel for ampoules) με τους ίδιους όρους που ισχύουν για το χρονικό διάστημα της εγγύησηςκαλής λειτουργίας - συντήρησης - επισκευής, μέχρι τη συμπλήρωση δέκα (10) ετών τουλάχιστον από την οριστική παραλαβή αυτού σε κατάσταση λειτουργίας, έναντι ιδιαίτερης ετήσιας αμοιβής, την οποία θα έχει καθορίσει επ’ ακριβώς οπωσδήποτε στην αρχική οικονομική του προσφορά και με την σύμφωνη έγγραφη δήλωση-εγγύηση του κατασκευαστή ή του εξουσιοδοτημένου αντιπροσώπου του στην Ευρωπαϊκή Ένωση όπως αυτοί ορίζονται στον Κανονισμό (ΕΕ) 2017/745, η οποία θα κατατεθεί μετά της προσφοράς και θα αναφέρεται στην αντίστοιχη Διακήρυξη, ως και στο υφιστάμενο τεχνικό δυναμικό στην χώρα μας για service κλπ, με βάση το συνημμένο σχέδιο σύμβασης πλήρους συντήρησης-επισκευής, του προμηθευόμενου εξοπλισμού. Το εν λόγω κόστος που δεσμεύει με ρητή δήλωσή του τον ανάδοχο, σε μελλοντική σύναψη συμβάσεων και μέχρι την συμπλήρωση δεκαετούς λειτουργίας, δεν επιδέχεται άλλη αναπροσαρμογή πλην της τιμαριθμικής (δηλαδή του μέσου ετήσιου δείκτη τιμών καταναλωτή που δίνει η ΕΛΣΤΑΤ). Να επισυναφθεί έγγραφη βεβαίωση του κατασκευαστή ότι σε περίπτωση που ο προμηθευτής παρουσιάσει αδυναμία να εκπληρώσει τις υποχρεώσεις που απορρέουν από το συμβόλαιο συντήρησης του συστήματος, για οποιοδήποτε λόγο, ο κατασκευαστής θα αναλάβει τις υποχρεώσεις αυτές, με τους ίδιους ακριβώς όρους. Αυτό ισχύει για όλα τα προσφερόμενα τμήματα και εξαρτήματα του παρόντος διαγωνισμού.

			7.2.4.2	Οι συμμετέχοντες να διαθέτουν μόνιμα οργανωμένο τμήμα τεχνικής υποστήριξης (service), καθώς και κατάλληλα εκπαιδευμένο προσωπικό, με πιστοποιητικό εκπαίδευσης αυτού από τον κατασκευαστικό οίκο, για τη συντήρηση των προσφερόμενων ειδών. Η σύνθεση του συνεργείου συντήρησης να αναφερθεί αναλυτικά στην προσφορά, με προσόντα τυπικά, κ.λπ. ως και ο χρόνος σχετικής ενασχόλησης. Να κατατεθούν τα πιστοποιητικά εκπαίδευσης. Να αναφερθεί η αναλογία αριθμού τεχνικών ανά εγκατεστημένο μηχάνημα στην χώρα μας.

8.	ΛΟΙΠΕΣ ΑΠΑΙΤΗΣΕΙΣ

	8.1	Η μεταφορά του υπό προμήθεια είδους να γίνει στο μικρότερο δυνατό χρόνο στην έδρα της Μονάδας επ' ωφέλεια της οποίας γίνεται ο διαγωνισμός με δαπάνες, ευθύνη και μέριμνα του προμηθευτή.

	8.2	Ο μέγιστος Χρόνος Ποσοτικής Παράδοσης όλων των Υλικών να είναι το αργότερο εντός προθεσμίας 180 ημερολογιακών ημερών από την ημερομηνία ανάθεσης - υπογραφής της σύμβασης.

9.	ΠΕΡΙΕΧΟΜΕΝΟ ΠΡΟΣΦΟΡΑΣ

	9.1	Ο επιμέρους φάκελος «ΤΕΧΝΙΚΗ ΠΡΟΣΦΟΡΑ», θα περιέχει όλα τα τεχνικά στοιχεία του Κλιβάνου Ξηρής Αποστείρωσης (Tunnel for ampoules). Επίσης, θα περιέχει prospectus και τεχνικά φυλλάδια της εταιρίας κατασκευής, στην Αγγλική ή/και Ελληνική γλώσσα, πιστοποιητικά, βεβαιώσεις, δηλώσεις µε τα εργοστάσια κατασκευής, πρόγραμμα εκπαίδευσης. Ο επιμέρους φάκελος της τεχνικής προσφοράς θα περιέχει συνεπώς, υποχρεωτικά και µε ποινή αποκλεισμού, τα παρακάτω στοιχεία :

		9.1.1		Πλήρη αναλυτική «Τεχνική Περιγραφή» στην ελληνική γλώσσα για τον προσφερόμενο Κλίβανο.

		9.1.2		Συμπληρωμένο αναλυτικό φυλλάδιο με τίτλο "ΕΝΤΥΠΟ ΣΥΜΜΟΡΦΩΣΗΣ ΠΡΟΣ ΠΡΟΔΙΑΓΡΑΦΗ ΕΝΟΠΛΩΝ ΔΥΝΑΜΕΩΝ", υπόδειγμα του οποίου, με οδηγίες συμπλήρωσης, βρίσκεται αναρτημένο στην ιστοσελίδα "ΠΡΟΔΙΑΓΡΑΦΕΣ ΕΝΟΠΛΩΝ ΔΥΝΑΜΕΩΝ" (https://prodiagrafes.army.gr/), επιλέγονται αρχικά "ΝΟΜΟΘΕΣΙΑ-ΕΝΤΥΠΑ-ΥΠΟΔΕΙΓΜΑΤΑ"  και  στη  συνέχεια  "ΕΝΤΥΠΑ".

Διευκρινίζεται ότι, η κατάθεση του Φύλλου Συμμόρφωσης δεν απαλλάσσει τους προμηθευτές από την υποχρέωση υποβολής των κατά περίπτωση δικαιολογητικών, που καθορίζονται με την παρούσα Προδιαγραφή.

ΠΡΟΣΦΟΡΑ ΧΩΡΙΣ Ή ΜΕ ΕΛΛΙΠΕΣ ΦΥΛΛΟ ΣΥΜΜΟΡΦΩΣΗΣ ΘΑ ΑΠΟΡΡΙΠΤΕΤΑΙ

		9.1.3		Μετά από το Έντυπο Συµμόρφωσης, ο προσφέρων πρέπει να επισυνάψει τα απαραίτητα prospectus, τεχνικά φυλλάδια κατασκευαστών, αναλυτικές τεχνικές περιγραφές του εξοπλισμού ή του τρόπου διασύνδεσης και λειτουργίας, αναφορές μεθοδολογίας εγκατάστασης και υποστήριξης, οδηγίες και εγχειρίδια χρήσεως, συνοδευτικά τεχνικά ή / και κατασκευαστικά σχέδια, service manuals, κατάλληλα σχήματα, εικόνες, φωτογραφίες, πιστοποιητικά, CD, δικαιολογητικά και ότι άλλο τεκµηριωτικό στοιχείο διαθέτει που αποδεικνύει τη συµµόρφωση του προσφερόμενου Κλιβάνου µε τις απαιτήσεις των τεχνικών προδιαγραφών και µε τις λοιπές υποχρεώσεις και όρους, ώστε να είναι εύκολη η αξιολόγηση από την αρμόδια επιτροπή.Εάν κάτι από τα παραπάνω δεν διατίθενται από τον κατασκευαστικό οίκο , να προσκομιστεί έγγραφη βεβαίωση  από τον κατασκευαστικό οίκο ότι δεν τα διαθέτει στον τελικό πελάτη - κάτοχο του εξοπλισμού .

		9.1.4		Έγγραφη δήλωση, στην οποία οι διαγωνιζόμενοι αναφέρουν τις επιχειρηματικές μονάδες (εργοστάσια) στα οποία θα κατασκευάσουν τον Κλίβανο Ξηρής Αποστείρωσης (Tunnel for ampοules) καθώς και τον τόπο εγκατάστασης τους. Εάν οι διαγωνιζόμενοι δεν θα κατασκευάσουν το προσφερόμενο είδος μερικά ή ολικά σε δικό τους εργοστάσιο, απαιτείται έγγραφη βεβαίωση του νόμιμου εκπρόσωπου του κατασκευαστικού οίκου προς το ΦΟΡΕΑ ότι η κατασκευή του τελικού προϊόντος θα γίνει από τον ίδιο τον κατασκευαστικό οίκο (στον οποίο ανήκει ή ο οποίος εκμεταλλεύεται ολικά ή μερικά τη μονάδα κατασκευής του τελικού προϊόντος) και ότι ο κατασκευαστικός οίκος έχει αποδεχθεί έναντι τους την εκτέλεση της συγκεκριμένης προμήθειας, σε περίπτωση κατακύρωσης στον ανάδοχο υπέρ του οποίου έγινε η αποδοχή.

		9.1.5		Τα ακόλουθα πιστοποιητικά ποιότητας :

			9.1.5.1	Πιστοποιητικό EN ISO 9001 ή EN ISO 13485 µε πεδίο πιστοποίησης την διακίνηση ιατροτεχνολογικών προϊόντων και EN ISO 13485 για την τεχνική υποστήριξη ιατροτεχνολογικών προϊόντων (μεταφρασμένα στα ελληνικά και νομίμως επικυρωμένα),εφόσον πρόκειται περί ιατροτεχνολογικού προϊόντος.

			9.1.5.2	Πιστοποιητικά σήμανσης CE για τον προσφερόμενο εξοπλισμό ώστε να ικανοποιούνται οι αντίστοιχες απαιτήσεις του Κανονισμού (ΕΕ) 2017/745 για τα ιατροτεχνολογικά προϊόντα όπως ισχύει σήμερα (μεταφρασμένα στα ελληνικά και νομίμωςεπικυρωμένα).

			9.1.5.3	Βεβαίωση συµµόρφωσης σύμφωνα µε την ΔΥ8δ/Γ.Π. οικ. 1348 απόφαση του Υπουργού Υγείας και Πρόνοιας : «Αρχές και κατευθυντήριες γραμμές ορθής πρακτικής διανομής ιατροτεχνολογικών προϊόντων» (ΦΕΚ 32Β/16-1-2004). Πιστοποιητικά των οποίων η ισχύς έχει λήξει, δεν γίνονται δεκτά και η αντίστοιχη προσφορά απορρίπτεται ως απαράδεκτη.

		9.1.6		Πλήρες εγχειρίδιο µε σαφείς οδηγίες χρήσεως και λειτουργίας του μητρικού κατασκευαστικού οίκου (Operation Manuals) µε αναλυτική περιγραφή των αντίστοιχων πρωτοκόλλων και λειτουργιών για όλες τις αντίστοιχες εφαρμογές στην Αγγλική ή/και στην Ελληνική γλώσσα.

		9.1.7		Έγγραφη δήλωση ότι αναλαμβάνεται (χωρίς καμία οικονομική επιβάρυνση της Υπηρεσίας) η εκπαίδευση του προσωπικού των ΦΕ για τη λειτουργία και τις βασικές αρχές συντήρησης του Κλιβάνου Ξηρής Αποστείρωσης (Tunnel for ampoules), αλλά και πλήρες αναλυτικό πρόγραμμα εκπαίδευσης, σύμφωνα με τα αναγραφόμενα στην παράγραφο 7.2.3 της παρούσας ΠΕΔ, καθώς και ότι υπάρχει δυνατότητα για επισκευή, συντήρηση, τυχόν βαθμονόμηση, σχετική τεχνική πληροφόρηση κτλ (και αποδοχή των καθοριζομένων στην παράγραφο 4.4 της παρούσας ΠΕΔ).

		9.1.8		Υπεύθυνη δήλωση του προμηθευτή και έγγραφη δέσμευση του κατασκευαστή ή του νόμιμου εκπροσώπου του στην Ευρωπαϊκή Ένωση όπως αυτοί ορίζονται στον Κανονισμό (ΕΕ) 2017/745 για τα ιατροτεχνολογικά προϊόντα, (µε επίσημη μετάφραση - επικύρωση σε περίπτωση που πρόκειται για αλλοδαπό κατασκευαστή) για την δέσμευση εξασφάλισης και διάθεσης ανταλλακτικών καθώς και των αντιστοίχων κατάλληλων υλικών για την πλήρη λειτουργία και απόδοση του Κλιβάνου για δέκα (10) τουλάχιστον έτη από την οριστική παραλαβή αυτού, σύμφωνα με την παράγραφο 7.2.2 της παρούσας ΠΕΔ. Για περιπτώσεις κατασκευαστών οι οποίοι χρησιμοποιούν υποσυστήματα άλλων κατασκευαστικών οίκων, αρκεί η δέσμευση του κατασκευαστή του τελικού προϊόντος και δεν απαιτούνται οι δεσμεύσεις περί διάθεσης ανταλλακτικών των κατασκευαστικών οίκων των διαφόρων υποσυστημάτων.

		9.1.9		Λίστα µε όλα τα απαραίτητα υλικά για την λειτουργία και συντήρηση.

		9.1.10	Έγγραφη δήλωση για την προτεινόμενη διάρκεια της περιόδου εγγύησης καλής λειτουργίας από την ημερομηνία οριστικής παραλαβής του συγκροτήματος και η αποδοχή των αναγραφόμενων στην 7.2.1 της παρούσας ΠΕΔ.

		9.1.11	Η διάρκεια του χρόνου τεχνικής εξυπηρέτησης, µετά τη λήξη του χρόνου εγγύησης καλής λειτουργίας καθώς και προσχέδιο της αυτής σύμβασης σύμφωνα με την παράγραφο 7.2.4 της παρούσας ΠΕΔ.

		9.1.12	Οι διαγωνιζόμενοι οφείλουν να συνυποβάλλουν στον επιμέρους φάκελο τεχνικής προσφοράς όλα τα αναγκαία στοιχεία για τη διασφάλιση των συνθηκών κανονικής εγκατάστασης του Κλιβάνου Ξηρής Αποστείρωσης (Tunnel for ampoules) που προσφέρουν, σε πλήρη λειτουργία όλων των μερών του, ως και γενικά σχέδια (εφ’ όσον απαιτούνται για το προσφερόμενο είδος). Τα στοιχεία αυτά θα αφορούν και θα αναφέρουν τις απαραίτητες εγκαταστάσεις, υποδομή και εξοπλισμό των χώρων του κτιρίου που θα υποδεχθεί την εγκατάσταση του μηχανήματος, ως και όλα τα αναγκαία τεχνικά στοιχεία (βάρη, ενδεικτική διάταξη με διαστάσεις των επιμέρους συσκευών, διαστάσεις και διαδρομές καναλιών, ισχύ, χαρακτηριστικά θερμοκρασίας και σχετικής υγρασίας χώρων κλπ.)

		9.1.13	Υπεύθυνη δήλωση για το χρόνο παράδοσης του ζητούμενου συγκροτήματος σύμφωνα με την παράγραφο 8.2 της παρούσας ΠΕΔ.

		9.1.14	Οποιοδήποτε επιπλέον στοιχείο τεκμηριώνει πληρέστερα την τεχνική προσφορά του διαγωνιζόμενου και απαντά στις επιμέρους απαιτήσεις που τίθενται στην παρούσα διακήρυξη, αλλά και στα αντίστοιχα κριτήρια αξιολόγησης.

		9.1.15	Πίνακα περιεχομένων (ευρετήριο) µε τα στοιχεία του φακέλου τεχνικής προσφοράς.

                   9.1.16	Την έγγραφηβεβαίωση της παραγράφου 7.1.2 .

	9.2	Όλα τα πιστοποιητικά και οι βεβαιώσεις που θα συνοδεύουν την προσφορά, θα πρέπει να είναι μεταφρασμένα στην Ελληνική γλώσσα.

	9.3	Η επιτροπή τεχνικής αξιολόγησης μπορεί κατά την κρίση της να ζητήσει από κάθε συμμετέχοντα προμηθευτή έγγραφες διευκρινίσεις επί των αναγραφόμενων στην προσφορά του, καθώς και οποιοδήποτε συμπληρωματικό στοιχείο για την εξακρίβωση των τεχνικών χαρακτηριστικών και των δυνατοτήτων του υπό προμήθεια είδους χωρίς καμία απαίτηση του προμηθευτή.

10.	ΣΗΜΕΙΩΣΕΙΣ

	10.1		Όλες οι απαιτήσεις της παρούσας ΠΕΔ ονομάζονται απαράβατοι όροι και η μη κάλυψη έστω και ενός σημαίνει απόρριψη της προσφοράς και της παραλαβής.

	10.2		Οτιδήποτε δεν αναφέρεται αναλυτικά στην παρούσα ΠΕΔ νοείται ότι υλοποιείται σύμφωνα με τις κατασκευαστικές μεθόδους και τις σύγχρονες εξελίξεις της τεχνολογίας των Κλιβάνων Ξηρής Αποστείρωσης (Tunnel for ampοules)

	10.3		Σε περίπτωση αντίφασης της παρούσας ΠΕΔ με μνημονευόμενα σε αυτή πρότυπα, κατισχύει η ΠΕΔ.

11.	ΠΡΟΤΑΣΕΙΣ ΒΕΛΤΙΩΣΗΣ ΤΗΣ ΠΡΟΔΙΑΓΡΑΦΗΣ ΕΝΟΠΛΩΝ ΔΥΝΑΜΕΩΝ

Σχολιασμός της παρούσας Προδιαγραφής από κάθε ενδιαφερόμενο, για τηβελτίωσή της, μπορεί να γίνει στη διαδικτυακή τοποθεσία του ΓΕΕΘΑ, μέσω της ηλεκτρονικής εφαρμογής διαχείρισης ΠΕΔ, στη διαδικτυακή τοποθεσία https://prodiagrafes.army.gr.

12.	ΠΡΟΣΘΗΚΕΣ

" Ι "Τεχνικά χαρακτηριστικά του Κλιβάνου Ξηρής Αποστείρωσης (Tunnel for ampoules)
" ΙΙ "Κριτήρια Αξιολόγησης της Τεχνικής Προσφοράς

ΤΕΧΝΙΚΑ  ΧΑΡΑΚΤΗΡΙΣΤΙΚΑ ΚΛΙΒΑΝΟΥ ΞΗΡΗΣ ΑΠΟΣΤΕΙΡΩΣΗΣ (TUNNEL FOR AMPOULES)

	ΠΕΡΙΓΡΑΦΗΠΡΟΔΙΑΓΡΑΦΗΣ

	Ο Κλίβανος Ξηρής Αποστείρωσης (Tunnel for ampοules) που θα χρησιμοποιηθεί σε γραμμή παραγωγής ενέσιμων διαλυμάτων στα Φαρμακευτικά Εργαστήρια της 441 ΑΒΥΥ σύμφωνα με EU GMP Annex 1, να περιλαμβάνει:
· Ζώνη εισόδου-προθέρμανσης
· Ζώνη αποστείρωσης
· Ζώνη ψύξης
· Αυτόματο ανοξείδωτο σύστημα μεταφοράς των προς αποστείρωση περιεκτών
· Σύστημα νηματικής ροής διερχόμενου αέρα (Laminarairflow) με φίλτρα HEPA.
· Σύστημα εξισορρόπησης πίεσης στο tunnel.

	1.  ΓΕΝΙΚΑ ΧΑΡΑΚΤΗΡΙΣΤΙΚΑ-ΥΛΙΚΑ ΚΑΤΑΣΚΕΥΗΣ

	1.1 Ο προς προμήθεια Κλίβανος Ξηρής Αποστείρωσης (Tunnel for ampοules) καθώς και τα επιμέρους εξαρτήματα του να είναι καινούργια, άριστης ποιότητας κατασκευής και σύγχρονης τεχνολογίας και θα έχει δυνατότητα σύνδεσης σε γραμμή παραγωγής ενέσιμων διαλυμάτων μεταξύ του πλυντηρίου φιαλιδίων και του πληρωτικού μηχανήματος
	Ναι

	1.2 Να συνοδεύεται από όλα τα αναγκαία και ουσιώδη παρελκόμενα για την ασφαλή, καλή και πλήρη λειτουργία του σύμφωνα με GMPs
	Ναι

	 1.3 Για όλα τα μέρη του κλιβάνου που έρχονται σε άμεση επαφή με το προϊόν ο τύπος του ανοξείδωτου χάλυβα θα είναι AISI 316L (υψηλής αντοχής σε χημικά και διαβρώσεις)
	Ναι

	1.4 Για τα σημεία που δεν έρχονται σε άμεση επαφή με το προϊόν ο τύπος του ανοξείδωτου χάλυβα θα είναι AISI 304.
	Ναι

	  2.ΖΩΝΗ ΕΙΣΟΔΟΥ-ΠΡΟΘΕΡΜΑΝΣΗΣ

	2.1•	Να διαθέτει λειτουργία αυτόματης φόρτωσης των προς αποστείρωση περιεκτών που εξέρχονται από το πλυντήριο και εισέρχονται στον κλίβανο
	Ναι

	2.2•	Να πραγματοποιεί ξήρανση-στέγνωμα των περιεκτών
	Ναι

	2.3•	Να λειτουργεί κανονικά σε εύρος θερμοκρασίας 100°–160°C ώστε να  επαρκεί για την απομάκρυνση υγρασίας-προθέρμανση των περιεκτών.
	Ναι

	3. ΖΩΝΗ ΑΠΟΣΤΕΙΡΩΣΗΣ

	3.1•	Να λειτουργεί κανονικά σε εύρος θερμοκρασίας 250°–350°C ώστε να  επαρκεί για την καταστροφή πυρετογόνων-ενδοτοξινών>3 log.
	Ναι

	3.2•	Να διατίθεται ηλεκτρονικό σύστημα ελέγχου θερμοκρασίας με TRIAC.
	Ναι

	3.3•	Να πραγματοποιείται ομοιόμορφη κατανομή της θέρμανσης.
	Ναι

	4. ΖΩΝΗ ΨΥΞΗΣ

	4.1•Να λειτουργεί κανονικά σε θερμοκρασία<60°C ώστε να  ψύχονται οι περιέκτες πριν  απομακρυνθούν από τον κλίβανο.
	Ναι

	5. ΠΡΟΣΘΕΤΟΣ ΕΞΟΠΛΙΣΜΟΣ –ΣΥΣΤΗΜΑ ΜΕΤΑΦΟΡΑΣ- ΣΥΣΤΗΜΑ ΦΙΛΤΡΑΡΙΣΜΑΤΟΣ ΚΑΙ ΡΟΗΣ ΑΕΡΑ-ΣΥΣΤΗΜΑ ΕΞΙΣΟΡΡΟΠΗΣΗΣ ΠΙΕΣΗΣ

	5.1•Να διατίθεται ανοξείδωτη ταινία μεταφοράς των προς αποστείρωση περιεκτών που θα διέρχεται αυτόματα από όλες τις ζώνες με δυνατότητα ελέγχου ταχύτητας.
	Ναι

	5.2.1•	Να διατίθεται σύστημα νηματικής ροής διερχόμενου αέρα (Laminar air flow) για την αποτροπή επιμολύνσεων.
	Ναι

	5.2.2•	Να χρησιμοποιούνται απόλυτα φίλτρα υψηλής απόδοσης-HEPA (ανθεκτικά σε υψηλές θερμοκρασίες για τη ζώνη αποστείρωσης) που εξασφαλίζουν συνθήκες καθαρού χώρου (ClassM3.5 κατά US Federal Standard 209E ή Class A / ISO 5) εντός του tunnel.
	Ναι

	5.3•Να διαθέτει σύστημα εξισορρόπησης πίεσης στο tunnel.
	Ναι

	5.4•Να αναφέρονται ρητώς η ονομαστική ισχύς (kw) του κλιβάνου για να καθοριστεί η παροχής ρεύματος που απαιτείται, καθώς και  οι απαιτήσεις του κλιβάνου ως προς την παροχή αέρα(Nm³/h) που χρειάζεται για να λειτουργήσει.
	Ναι

	6. ΠΡΟΣΘΕΤΟΣ ΕΞΟΠΛΙΣΜΟΣ – ΑΥΤΟΜΑΤΙΣΜΟΙ-ΕΠΙΚΥΡΩΣΗ ΑΞΙΟΠΙΣΤΙΑΣ

	6.1.1•	Έλεγχος μέσω PLC: Οθόνη αφής (HMI) για τον πλήρη έλεγχο των παραμέτρων (θερμοκρασία, ταχύτητα ταινίας, διαφορική πίεση ζωνών).
	Ναι

	6.1.2•	Είσοδος του χειριστή στο ΜΕΝΟΥ του μηχανήματος μέσα από Username / Password με διαφορετικά επίπεδα πρόσβασης (συμβατό με τους κανονισμούς του FDA 21 CFR part 11).
	Ναι

	6.1.3 •	Βοηθητικοί εσωτερικοί έλεγχοι κάθε λειτουργίας για περίπτωση εσωτερικού σφάλματος.
	Ναι

	6.1.4 •	Αναλυτική λίστα ALARM / WARNINGS ενημερώνοντας για τα πιθανά σφάλματα του μηχανήματος.
	Ναι

	6.1.5•	Δυνατότητα καταγραφής παρτίδων που είναι σε εξέλιξη η παραγωγή τους (Batchrecording).
	Ναι

	6.1.6•	Να διαθέτει σύστημα ελέγχου με λογισμικό που αποτρέπει την αλλοίωση των δεδομένων -audittrail (συμβατότητα με FDA 21 CFR Part 11), με καταγραφή κάθε κύκλου σε USB/SD ή κεντρικό δίκτυο.
	Ναι

	6.1.7 •	Να συμπεριλαμβάνονται τα πρωτόκολλα επικύρωσης (validation)  κατά ISO: για την εγκατάσταση (IQ), τη λειτουργία (OQ) και την απόδοση (PQ) του κλιβάνου καθώς και τα πρωτόκολλα FAT (Factory Acceptance Test) και SAT (Site Acceptance Test) που αποδεικνύουν ότι ο κλίβανος  λειτουργεί σωστά πριν και μετά την εγκατάστασή του.
	Ναι






ΠΡΟΣΘΗΚΗ"II"ΣΤΗΝ ΠΕΔ-Α-

        Όλες οι απαιτήσεις της παρούσας ΠΕΔ ονομάζονται απαράβατοι όροι και η μη κάλυψη έστω και ενός σημαίνει απόρριψη της προσφορά και της παραλαβής.

[bookmark: _Hlk208667501]i) ΔΙΑΜΟΡΦΩΣΗ ΣΥΓΚΡΙΤΙΚΗΣ ΤΙΜΗΣ ΠΡΟΣΦΟΡΑΣ (ΣΤΠ) 

Επειδή για τη διαμόρφωση της συγκριτικής τιμής προσφοράς (ΣΤΠ) θα συνυπολογιστεί και το κόστος λειτουργίας-συντήρησης-επισκευής του συγκροτήματος για δέκα (10) έτη, θα πρέπει να δοθεί επιπλέον επί ποινή απόρριψης :

To κόστος πλήρους ετήσιας λειτουργίας-συντήρησης-επισκευής για τα μέρη
 του υπό προμήθεια Κλιβάνου Ξηρής Αποστείρωσης (Tunnel for ampoules) συμπεριλαμβανομένων όλων των ανταλλακτικών-αναλωσίμων, από τη λήξη εγγύησης καλής λειτουργίας-συντήρησης-επισκευής του συγκροτήματος να παραμένει σταθερό, μέχρι και τη συμπλήρωση της 10ετούς λειτουργίας του.
Βάσει των ανωτέρω δεσμεύσεων θα υπολογιστεί η συγκριτική τιμή προσφοράς ως εξής :

Πίνακας υπολογισμού συγκριτικής τιμής προσφοράς (ΣΤΠ)

Α) Τιμή προμήθειας, εγκατάστασης, παράδοσης σε λειτουργία

	Είδος
	Τιμήσε €, άνευ ΦΠΑ

	1.ΤύποςΜηχανήματος
	………..€




Β) Κόστος συντήρησης δεκαετούς λειτουργίας (άνευ ΦΠΑ):Β= (10-α) x T.

Όπου :

α : ο χρόνος εγγύησης (τουλάχιστον 2 έτη)

Τ : το κόστος πλήρους ετήσιας λειτουργίας-συντήρησης-επισκευής άνευ ΦΠΑ (σταθερό για τα επόμενα έτη από τη λήξη του χρόνου εγγύησης και μέχρι τη συμπλήρωση 10ετους λειτουργίας).

ΣΥΓΚΡΙΤΙΚΗ ΤΙΜΗ ΠΡΟΣΦΟΡΑΣ (ΣΤΠ) = Α + Β (άνευ ΦΠΑ)

ii) Βαθμολόγηση και κατάταξη προσφορών

[bookmark: _Hlk213883445]Σε ότι αφορά τα βαθμολογούμενα κριτήρια (Τεχνικά χαρακτηριστικά ΚΑ) η βαθμολογία ενός κριτηρίου είναι 100 βαθμοί για τις περιπτώσεις που καλύπτονται ακριβώς όλοι οι όροι και οι απαιτήσεις των τεχνικών προδιαγραφών του συγκεκριμένουβαθμολογούμενου κριτηρίου, ενώ η βαθμολογία αυξάνεται ως εξής: Εάν το προσφερόμενο χαρακτηριστικό που περιγράφεται στο υπό βαθμολόγηση κριτήριο οδηγεί σε σχέση με τις απαιτούμενες τιμές , κατά 10%-20% βαθμολογείται με 110 βαθμούς, κατά 21%-40% με 120 βαθμούς, κατά 41%-60% με 130 βαθμούς, κατά 61%-80% με 140 βαθμούς ενώ πάνω από 81% με 150 βαθμούς.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Για τις τεχνικές προδιαγραφές που υπάρχει μία πρόσθετη (επιθυμητή) τεχνική απαίτηση, τότε αυτή βαθμολογείται με 150 βαθμούς εάν ικανοποιείται η πρόσθετη (επιθυμητή) τεχνική απαίτηση,  ενώ εάν δεν ικανοποιείται  βαθμολογείται με 100 βαθμούς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο :

ΣΒ = σ1 x Κρ1 + σ2 x Κρ2 +……+σν x Κρν

Όπου σ1, σ2, …., σν : ο συντελεστής βαρύτητας του κάθε κριτηρίου (0<σν≤1).

Όπου Κρ1, Κρ2, …., Κρν : η βαθμολογία του κάθε κριτηρίου (100≤Κν≤150).



Πλέον συμφέρουσα προσφορά είναι η προσφορά με το μεγαλύτερο Λ σύμφωνα με τον παρακάτω μαθηματικό τύπο: [από το συνδυασμό των άρθρων 86 παρ. 13 τελ. εδάφιο, 90 παρ. 4 του ν. 4412/2016 καθώς και του τυποποιημένου εντύπου 2 Παραρτήματος II (Προκήρυξη σύμβασης), παρ. II.2.5 του Εκτελεστικού Κανονισμού (ΕΕ) 2015/1986 της Επιτροπής (L 296) προκύπτει η δυνατότητα στάθμισης/ βαρύτητας μεταξύ τεχνικής (κριτηρίων ποιότητας)- οικονομικής προσφοράς (τιμής-κόστους)]

 (
Λj
 = 80 x (
ΣBj
/
ΣBmax
) + 20 x (
ΣΤΠmin
//
ΣΤΠj
)
)


όπου :


ΣΒmax: η συνολική βαθμολογία που έλαβε η καλύτερη Τεχνική Προσφορά.

ΣΒj: η συνολική βαθμολογία της Τεχνικής Προσφοράς j.

ΣΤΠmin: το συγκριτικό κόστος της Προσφοράς με τη μικρότερη τιμή.

ΣΤΠj: το συγκριτικό κόστος της Προσφοράς j.

Λj: η ανοιγμένη τιμή σύγκρισης της προσφοράς του j προσφέροντος.

Λj το οποίο στρογγυλοποιείται στα 2 δεκαδικά ψηφία.

Επικρατέστερη είναι η Προσφορά με το μεγαλύτερο Λ.

